CELEX: 52002PC0003(03)
Language: fi
Date: 2002-02-08
Title: Ehdotus: neuvoston asetus Unkarin tasavallasta peräisin olevien kalojen ja kalastustuotteiden tuontia koskevien yksipuolisten toimenpiteiden toteuttamisesta

Avis juridique important

|

52002PC0003(03)

Ehdotus: neuvoston asetus Unkarin tasavallasta peräisin olevien kalojen ja kalastustuotteiden tuontia koskevien yksipuolisten toimenpiteiden toteuttamisesta  /* KOM/2002/0003 lopull. - ACC 2002/0010 */  

Ehdotus: NEUVOSTON ASETUS Unkarin tasavallasta peräisin olevien kalojen ja kalastustuotteiden tuontia koskevien yksipuolisten toimenpiteiden toteuttamisesta(komission esittämä)PERUSTELUTNeuvosto valtuutti 29. toukokuuta 2000 komission neuvottelemaan yhteisön puolesta Unkarin tasavallan kanssa kalojen ja kalastustuotteiden vastavuoroisen kaupan vapauttamisesta entisestään.Neuvottelut käytiin 13. lokakuuta 2000 ja 14. joulukuuta 2000. Osapuolet sopivat yksinkertaisten, asteittaisten ja vastavuoroisten tariffimyönnytysten mallista, jonka yksityiskohdat on kirjattu kummankin valtuuskunnan johtajan allekirjoittamaan yhteisymmärryspöytäkirjaan. Yhteisö antoi neuvottelujen tuloksena seuraavat merkittävät sitoumukset:Yhteisö soveltaa 50 prosentin alennusta kaikkiin kaloihin ja kalastustuotteisiin sopimuksen voimaantulopäivänä sovellettaviin tulleihin. Seuraavana vuonna tulleihin sovelletaan 25 prosentin lisäalennusta. Kahden vuoden kuluttua sopimuksen voimaantulopäivästä yhteisö poistaa kaikkien kalojen ja kalastustuotteiden tullit.Yhteisön ja Unkarin tasavallan väliseen Eurooppa-sopimukseen on lisättävä pöytäkirja, jossa vahvistetaan kaloja ja kalastustuotteita koskevat uudet kauppajärjestelyt. Lisäpöytäkirjan voimaan tulemiseksi vaadittavien sisäisten menettelyjen loppuun saattamista odotettaessa ehdotetaan, että yhteisö toteuttaa neuvoston asetuksella yksipuolisia toimenpiteitä, jotta Unkarille tehtyjä myönnytyksiä voitaisiin soveltaa jo 1. tammikuuta 2002 alkaen. Sopimuksen nopea täytäntöönpano on toivottavaa, jotta kalojen ja kalastustuotteiden kaupan asteittainen vapauttaminen voidaan aloittaa ja jotta Unkarille voidaan liittymisprosessin yhteydessä antaa myönteinen poliittinen signaali.Ehdotettujen yksipuolisten toimenpiteiden toteuttaminen aikaistaa yhteisön ja Unkarin tasavallan välisen kalojen ja kalastustuotteiden kaupan asteittaisen vapauttamisen todellista aloitusajankohtaa. Tästä syystä on tarpeen varmistaa, että tämä näkökohta otetaan huomioon Eurooppa-sopimuksen lisäpöytäkirjan voimaantulohetkellä. Tätä tarkoitusta varten komissio ehdottaa tulkitsevaa kirjeenvaihtoa Unkarin kanssa.Edellä esitetyn perusteella neuvostoa pyydetään antamaan liitteenä oleva asetus, jolla yhteisön ja Unkarin kesken sovitut myönnytykset pannaan yksipuolisesti täytäntöön.2002/0010 (ACC)Ehdotus: NEUVOSTON ASETUS Unkarin tasavallasta peräisin olevien kalojen ja kalastustuotteiden tuontia koskevien yksipuolisten toimenpiteiden toteuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan,ottaa huomioon komission ehdotuksen,sekä katsoo seuraavaa:(1) Euroopan yhteisöjen ja niiden jäsenvaltioiden sekä Unkarin tasavallan välisestä assosiaatiosta tehty Eurooppa-sopimus [1] allekirjoitettiin Brysselissä 16 päivänä joulukuuta 1991 ja tuli voimaan 1 päivänä helmikuuta 1994.[1]  EYVL L 347, 31.12.1993.(2) Neuvoston 29 päivänä toukokuuta 2000 antamien ohjeiden mukaiset neuvottelut Eurooppa-sopimuksen uudesta lisäpöytäkirjasta Unkarin kanssa päätettiin 14 päivänä joulukuuta 2000.(3) Eurooppa-sopimuksen 20 artiklan 5 kohtaan ja 23 artiklaan perustuvassa uudessa lisäpöytäkirjassa määrätään kaloja ja kalastustuotteita koskevista myönnytyksistä.(4) Uuden lisäpöytäkirjan liittämistä Unkarin kanssa tehtyyn Eurooppa-sopimukseen koskevissa neuvotteluissa sovittiin sopimuksen nopeasta täytäntöönpanosta.(5) Unkari antaa yksipuolisesti kaiken tarvittavan lainsäädännön, jotta lisäpöytäkirjassa yhteisölle määrätyt myönnytykset voidaan panna vastavuoroisesti ja samanaikaisesti täytäntöön.(6) Näin ollen yhteisön on aiheellista toteuttaa yksipuolisia toimenpiteitä, joilla otetaan käyttöön Eurooppa-sopimuksen uudessa lisäpöytäkirjassa määrätyt myönnytykset,ON ANTANUT TÄMÄN ASETUKSEN:1 artikla1. Unkarin tasavallasta peräisin olevien kalojen ja kalastustuotteiden tuontia yhteisöön koskevat, jäljempänä 2 artiklassa vahvistetut järjestelyt muuttavat Unkarin tasavallan kanssa tehtyä Eurooppa-sopimusta.2. Unkarin kanssa tehdyn Eurooppa-sopimuksen uudessa lisäpöytäkirjassa määrättyjä myönnytyksiä sovelletaan pöytäkirjan voimaantulopäivästä ottaen huomioon sopimuspuolten vastavuoroisesti ennen kyseistä päivämäärää toteuttamat täytäntöönpanotoimet. Näin ollen lisäpöytäkirjan määräykset korvaavat sen voimaantulopäivänä tämän asetuksen asianomaiset säännökset.2 artiklaYhteisö soveltaa 1 päivästä tammikuuta 2002 alkaen 50 prosentin alennusta kaikkiin kaloihin ja kalastustuotteisiin sovellettaviin tulleihin neuvoston asetuksen (EY) N:o 104/2000 [2] 1 artiklan mukaisesti.[2]  EYVL L 17, 21.1.2000, s. 22.Yhteisö soveltaa 1 päivästä tammikuuta 2003 alkaen 25 prosentin lisäalennusta tulleihin sellaisina kuin ne olivat tämän asetuksen soveltamisen alkaessa.Yhteisö poistaa 1 päivänä tammikuuta 2004 kaikkien kalojen ja kalastustuotteiden tullit.3 artiklaEdellä 2 artiklassa mainitut alennukset lasketaan yleisiä matemaattisia periaatteita käyttäen.Erityisesti sovelletaan seuraavia sääntöjä:a) kaikki luvut, joissa on desimaalipilkun jälkeen 50 tai vähemmän, pyöristetään alaspäin lähimpään kokonaislukuun;b) kaikki luvut, joissa on desimaalipilkun jälkeen enemmän kuin 50, pyöristetään ylöspäin lähimpään kokonaislukuun;c) kaikki alle 2 prosentin tullit muutetaan ilman eri toimenpiteitä nollatulliksi.4 artiklaTämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Sitä sovelletaan 1 päivästä tammikuuta 2002.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...].Neuvoston puolestaPuheenjohtajaRAHOITUSSELVITYS1. Toimenpiteen nimiEhdotus yksipuolisten toimenpiteiden toteuttamiseksi, joilla aikaistetaan Unkarin kanssa tehtyyn Eurooppa-sopimukseen liitettävän, kalojen ja kalastustuotteiden kaupan järjestelyjen vahvistamista koskevan lisäpöytäkirjan määräysten soveltamista. Vastavuoroisista myönnytyksistä on sovittu, ja ne pannaan täytäntöön kolmen vuoden aikana, mikä johtaa asianomaisten tuotteiden kaupan täyteen vapautumiseen.2. Budjettikohta12 luvun 120 momentti3. OikeusperustaEuroopan yhteisön perustamissopimuksen 133 artikla4. Toimenpiteen kuvaus4.1 Toimenpiteen yleistavoiteKalojen ja kalastustuotteiden kaupan täysi vapauttaminen Unkarin liittymistä Euroopan yhteisöön valmisteltaessa5. Menojen ja tulojen luokitus5.1 Oletettu tulolajiTuontitullit6. Meno-/tulolaji- Ehdotettu toimenpide aiheuttaa Unkarista peräisin olevista kaloista ja kalastustuotteista kannettavien tuontitullien alenemisen.- Toimenpide aiheuttaa alennuksen myös yhteisön toimijoiden maksamiin tuontitulleihin niiden viedessä kalastustuotteita Unkariin.7. Rahoitusvaikutukset7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde)Toimenpiteen kustannukset perustuvat vuosien 1998, 1999 ja 2000 kauppaan. Ennalta arvaamattomista kaupan tasoista ja asianomaisiin tuotteisiin sovellettujen tullien vaihteluista johtuen vuosina 1998, 1999 ja 2000 kannettujen tullien laskemisessa käytettiin arvioitua keskimääräistä 12 prosentin tullia. Vuonna 1999 kannetut tuontitullit nousivat lähes 4 prosenttia vuoteen 1998 verrattuna, kun taas vuonna 2000 kannetut tullit laskivat lähes 30 prosenttia vuoteen 1999 verrattuna. Arvioitujen tuontitullien laskemisessa ei siten käytetty tullin tason nousua. Arvioitua tullia on alennettu 50 prosentilla ensimmäisen vuoden osalta ja edelleen 25 prosentilla toisen vuoden osalta.Koska järjestelyjen odotetaan tulevan voimaan 1 päivänä tammikuuta 2002, kustannukset arvioidaan siten, että 2002 on ensimmäinen, 2003 toinen ja 2004 kolmas vuosi.7.2 Kustannusten jakautuminen eri tekijöiden keskenMaksusitoumusmäärärahat miljoonaa euroa (nykyarvona)&gt;TAULUKON PAIKKA&gt;